देव आनंद के समझाने पर बदला फैसला, बोले- मैं अपने लुक्स को लेकर इनसिक्योर था
Bollywood Actor Shatrughan Sinha Speaks About His Insecurity About Looks And Plastic Surgery. दिग्गज एक्टर शत्रुघ्न सिन्हा हाल ही में अरबाज खान के चैट शो द इनविन्सिबल्स विद अरबाज खान में पहुंचे थे। इस दौरान शत्रुघ्न ने बताया कि करियर की शुरुआत में वो अपने चेहरे को लेकर काफी इनसिक्योर रहा करते थे।
दिग्गज एक्टर शत्रुघ्न सिन्हा हाल ही में अरबाज खान के चैट शो द इनविन्सिबल्स विद अरबाज खान में पहुंचे थे। इस दौरान शत्रुघ्न ने बताया कि करियर की शुरुआत में वो अपने चेहरे को लेकर काफी इनसिक्योर रहा करते थे।
वो अपने चेहरे की प्लास्टिक सर्जरी करने का मन बन रहा थे। लेकिन तब दिग्गज एक्टर देव आनंद ने उन्हें ऐसा करने रोका और कहा कि चेहरे के निशान आपको सबसे अलग दिखाते हैं। देव के समझाने के बाद शत्रुघ्न ने ये प्लास्टिक सर्जरी का फैसला बदल दिया।
शत्रुघ्न ने शेयर किया बचपन का किस्सा 
बातचीत के दौरान शत्रुघ्न सिन्हा ने बताया- ‘बचपन में मैंने अपने मामा की नकल करते हुए दाढ़ी शेव करने की कोशिश की थी, उस वजह से मेरे चेहरे पर निशान पड़ गए। मैंने रेजर से पहले अपने ममेरी बहन का गाल काटा और फिर अपना गाल काट। उस दौरान मेरे परिवारवालों ने घर पर ही फर्स्ट एड दिया, लेकिन उससे कुछ खास असर नहीं हुआ।'
शत्रुघ्न ने आगे कहा- ‘जब मैंने फिल्मों में काम करना शुरू किया, तब अहसास होने लगा कि मुझे अपने चेहरे को ठीक करवाना होगा। मैंने एक प्लास्टिक सर्जन से बात भी की थी।
देव आनंद ने दी थी प्लास्टिक सर्जरी न करने की सलाह
शत्रुघ्न ने आगे बताया- ‘उन दिनों, जब मैं एक स्ट्रगलर था, तो मैं देव आनंद से बहुत मिलता था। उन्होंने मुझे निशान को ठीक न कराने की सलाह दी और मुझे बताया कि उनके दांतों को बीच भी एक गैप है और ये अब फैशन बन गया है। मैं निशान के बारे में बहुत शर्मिंदा रहा करता था। मैं सोचता था कि कटी-फटी शकल लेके आ रहा हूं फिल्मों में, आखिर किस तरह अपनी जगह बनाऊंगा?’
बता दें कि करियर की शुरुआत में शत्रुघ्न ने कई सपोर्टिव रोल निभाए। इसके बाद उन्हें विलेन के रोल भी मिलने लगे। अपनी एक्टिंग के दम पर आखिरकार उन्होंने इंडियन सिनेमा में अपनी खास जगह बनाई।